钦定古今图书集成/明伦汇编/闺媛典/第303卷 > 皇清三十六 > 史孔笔妻韩氏
## 钦定古今图书集成/明伦汇编/闺媛典/第303卷 > 皇清三十六 > 史孔笔妻韩氏

按《武乡县志》：韩氏，生员史孔笔妻。年二十七，夫亡，欲自尽，几死者数。家人劝之曰：“二亲垂老，诸子俱幼，汝死能瞑目乎？” 乃强起任事。未几，翁姑相继没，值流寇之变，家产焚劫一空。氏备历艰难，纺绩以课，三子俱得成名。孙珥，以解元登进士，官翰林。氏守节四十年卒。